ร้าน buttercup เป็นร้านเบเกอรี่บรรยากาศแสนหวานและอบอุ่น ที่เจ้าของร้านมีดีกรีการันตีฝีมือมาจากเลอ กอดองเบลอเลยทีเดียวว ซึ่งอาหารของที่ร้านก็มีหลากหลายพอใช้ได้ แม้ร้านจะขึ้นชื่อเรื่องของหวาน แต่ถ้าหิวมาล่ะก็หายห่วง เพราะ มีทั้งอาหารคาวและอาหารหวานให้เลือกเลย ส่วนมากจะแนวตะวันตกหน่อย เช่น สปาเกตตี้ สลัด เบอเกอร์ ถ้ามีให้เบือกเยอะหน่อยก็พวกสปาเกตตี้ค่ะ

••พิกัติ&บรรยากาศ••
ร้านอยู่ที่หน้าอาคารอมารีเรสซิเดนท์ ซอยเพชรบุรี47 หรือซอยศูนย์วิจัยค่ะ อยู่ซอยเดียวกับโรงพยาบาลกรุงเทพนั่นเอง 

การเดินทาง ถ้าขับรถจากถนนเพชรบุรีตัดใหม่ เลี้ยวขวาเข้ามาทางโรงพยาบาลกรุงเทพ ขับไปตามทางเลยจะเห็นป้ายโรงแรม Amari Residence และร้าน Buttercup ตั้งอยู่ในโรงแรมเลยสามารถจอดรถที่ลานจอดหน้าร้านได้ หรือถ้าหน้าร้านเต็มอาจต้องขึ้นไปจอดที่ตึกค่ะ

นอกจากจะขับรถมา ถ้าใครสะดวกเดินทางรถไฟฟ้า ใกล้สุดน่าจะสถานีทองหล่อ หรือMrtสถานีเพชรบุรี แต่ยังต้องต่อรถtaxi อีกนิดค่ะ

ตั้งแต่ก้าวแรกเข้าไปในร้านบอกได้เลยว่าตกหลุมรักสุดๆๆกับบรรยากาศร้านที่ตกแต่งสไตร์ยูโรเปียนคันทรี วินเทจๆ เน้นใช้สีเหลืองกับสีครีมๆให้บรรยากาศแสนสบายตา เข้ากับชื่อร้าน buttercup ที่เป็นชื่อดอกไม้สีเหลืองดอกเล็กๆ บริเวณร้านใช้อุปกรณ์ในครัวเรือนสไตร์ตะวันตก อย่างจานชาม ทัพพี ตะหลิวไม้ๆ หน้าตาน่ารักกระจุ๋มกระจิ๋มแปะตามกำแพงกำลังสวย เก๋ๆ ไม่เยอะเกินไป บริเวณที่นั่งในร้านกว้างขวางแต่ละโต๊ะไม่ติดๆๆกันเดินสะดวกปลอดโปร่ง มีที่นั่งทั้งแบบโต๊ะอาหารปกติและแบบโซฟา แต่ละมุมเหมือนนั่งทานอาหารที่ห้องนั่งเล่นที่บ้านแสนอบอุ่นอย่างไรอย่างนั้นจริงๆ ชอบมากๆๆค่ะ หรือถ้าเราอย่างนั่งบรรยากาศธรรมชาติก็เลือกนั่งที่ outdoorติดสวนด้านในก็ได้ค่ะ บรรยากาศก็ชิวๆๆไปอีกแบบ เอาเป็นว่าเรื่องบรรยากาศนี่เราให้เต็ม5 ดาวเลย ปลื้มมากค่ะ

ที่ด้านหน้าเลยจะมีวางขนมแบบสดๆใหม่ๆให้เลือกเพียบ ก้าวเข้าร้านมาก็ต้องตื่นตกใจแล้วล่ะบอกเลย น่าทานทุกอย่างจริงๆ มีทั้งแบบชิ้นๆ หรืออยากสั่ง afternoon tea เป็น set ก็มีนะ  scone ก็สีสันชวนหิวมากกกๆค่ะ เห็นแล้วเคลิ้ม

••เมนูที่สั่ง••
- Spaghetti ebiko 260 บาท*
จานนี้นี่ครีมมี่สุดๆๆเลย เข้าปากไป กลิ่นหอม รสชาติแน่นมากๆๆๆ กลมกล่อม เข้มข้นชีสจัดๆๆเลยล่ะ ท๊อปด้วยไข่กุ้งที่ตักโรยมาแบบจัดเต็มคลุกเคล้าให้เข้ากัน ทานกับเส้นที่ลวกดีมากหนุบหนับเหนียวดีทีเดียว เสิรฟพร้อมขนมปังกระเทียมกรอบๆ เสียดายกุ้งออกจะแห้งไปนิดนึง รสชาติส่วนตัวแล้วชอบค่ะ แต่ทานคนเดียวทั้งจานแอบตึงนะ เยอะและครีมมากๆๆอาจจะเลี่ยนนิดๆค่ะ

- passion fruit sorbet 70 บาท
ทานอะไรเลี่ยนๆไปแล้ว ตบท้ายด้วยของหวาน จริงๆอย่าเรียกว่าตบท้ายเลย อายนิดๆที่จะบอกว่าไปยืนเกาะตู้ไอติมตั้งแต่ก้าวเข้าร้านเลยได้มานั่งทานเป็นอย่างแรกเลย ฮ่าๆ ที่นี่เค้ามีทั้งไอศกรีมนมๆกับเชอเบทค่ะ อย่างละครึ่งๆ เป็นไอศกรีมโฮมเมท สามารถขอพนง.ตักชิมก่อนได้ เราก็จอลองไปหลายรสแต่ยังไม่ค่อยถูกใจเท่าไหร่ ตอนแรกว่าจะทานนมๆหวานๆแต่ออกรสธรรมดาไม่ตื่นเต้นเลยมาจบที่เสาวรส ซึ่งรสชาติก็ค่อนข้างธรรมชาติมากๆๆ ธรรมชาติจนขาดความโดดเด่นไปสักหน่อย เปรี้ยวๆกลิ่นหอมเสาวรสแต่ไม่แปลก ที่ชอบหน่อย คือโคนที่แป้งเป็นแบบหนาๆกรอบๆมีกลิ่นหอม เหมือนขนมไม่ใช่โคนทั่วไปที่เคยทาน

- vanilla dream 200 บาท
จานนี้พนักงานบอกว่าขายดีเลยลองสั่งมาทาน ด้านนอกเป็นแป้งเค้กด้านในสอดไส้ไอศกรีมวนิลาแน่นๆๆ เสริฟsideมากับเบอรี่หลากหลายแบบทั้งสตอเบอรี่ ราซเบอรี่ บลูเบอรี่เพิ่มรสเปรี้ยวๆหวานๆตัดกับวนิลา รสชาติรวมๆพอใช้ได้ชอบตรงเบอรี่ๆให้มาเยอะรสชาติดี แต่ตัวเค้กไอศกรีมรสชาติธรรมดาค่ะ

ราคาในเมนูยังไม่รวม Vat+service charge อีก17% แต่ว่าในช่วงนี้มีส่วนลดบัตรเครดิตktc 5%ค่ะ รวมๆคิดว่าราคาสูงนิดๆ ส่วนตัวติดใจอาหารมากกว่าขนม ที่ชอบสุด คือ Spaghetti ebiko ถ้าใครไม่ห่วงอ้วน ไม่กลัวเลี่ยนก็สั่งเลย ร้านนี้ปลื้มบรรยากาศมากๆๆจริงๆ ไม่เยอะ แต่สบายตาสบายใจเหมือนอยู่บ้าน นั่งทานไปแทบอยากหลับ ฮ่าๆ 

ใครสนใจมาร้านเปิดทุกวันเวลา9.00 - 21.00 น ค่ะ แนะนำให้มาลองสัมผัสบรรยากาศที่ทำให้อบอุ่นใจได้ที่นี่เลย